CELEX: C2007/283/21
Language: da
Date: 2007-11-24 00:00:00
Title: Sag C-402/07: Anmodning om præjudiciel afgørelse indgivet af Bundesgerichtshof (Tyskland) den 30. august 2007 — Christopher Sturgeon, Gabriel Sturgeon og Alana Sturgeon mod Condor Flugdienst GmbH

24.11.2007   
            
            
               DA
            
            
               Den Europæiske Unions Tidende
            
            
               C 283/12
            
         Anmodning om præjudiciel afgørelse indgivet af Bundesgerichtshof (Tyskland) den 30. august 2007 — Christopher Sturgeon, Gabriel Sturgeon og Alana Sturgeon mod Condor Flugdienst GmbH
   (Sag C-402/07)
   (2007/C 283/21)
   Processprog: tysk
   Den forelæggende ret
   Bundesgerichtshof
   Parter i hovedsagen
   
      Sagsøger: Christopher Sturgeon, Gabriel Sturgeon og Alana Sturgeon
   
      Sagsøgt: Condor Flugdienst GmbH
   Præjudicielle spørgsmål
   
               1)
            
            
               Skal der ved fortolkningen af begrebet »aflysning« (vedrørende fortolkning af artikel 2, litra l), og artikel 5, stk. 1, litra c), i Europa-Parlamentets og Rådets forordning (EF) nr. 261/2004 af 11. februar 2004 om fælles bestemmelser om kompensation og bistand til luftfartspassagerer ved boardingafvisning og ved aflysning eller lange forsinkelser og om ophævelse af forordning (EØF) nr. 295/91 (1)) lægges afgørende vægt på, om den oprindelige flyveplanlægning opgives, således at en forsinkelse uanset længden heraf ikke udgør en aflysning, når luftfartsselskabet ikke opgiver den oprindeligt planlagte flyafgang?
            
         
               2)
            
            
               For det tilfælde, at spørgsmål 1 skal besvares benægtende, spørges: Under hvilke omstændigheder skal en forsinket flyafgang ikke længere behandles som en forsinkelse, men som en aflysning? Afhænger besvarelsen af dette spørgsmål af forsinkelsens varighed?
            
         
      (1)  EFT L 46, s. 1.